शाह ने सवाल किया कि उन्हें आखिर क्यों यहां आने की अनुमति दी जानी चाहिए, जब भारत सरकार कह रही है कि वे सुरक्षा के लिए खतरा हैं। बीजेपी अध्यक्ष ने कहा कि इस मुद्दे पर राहुल और सोनियाजी यहां आकर जवाब दें । हिमाचल और गुजरात की जनता को उनसे पूछना चाहिए कि रोहिंग्या के मुद्दे पर कांग्रेस का क्या रुख है और आजादी के नारे लगाने वालों के पक्ष में कांग्रेस का क्या रुख है। शाह ने कहा कि जब जवाहरलाल नेहरू विश्वविद्यालय (जेएनयू) में भारत तेरे टुकड़े हजार होंगे जैसे नारे लगाए गए, तब राहुल बाबा ने वहां जाकर उन लोगों के साथ एकजुटता प्रदर्शित की।